Priekšlikums PADOMES LĒMUMS par nostāju, kas Eiropas Savienībai jāieņem ĀKK un ES Ministru padomē attiecībā uz Somālijas Federatīvās Republikas statusu saistībā ar Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses /* COM/2013/0272 final - 2013/0145 (NLE) */





PASKAIDROJUMA RAKSTS Āfrikas, Karību jūras reģiona un Klusā okeāna valstu grupas locekļi (turpmāk „ĀKK valstis”), no vienas puses, un Eiropas Kopiena un tās dalībvalstis, no otras puses, 2000. gada 23. jūnijā Kotonū (Benina) parakstīja Partnerattiecību nolīgumu (turpmāk „Kotonū nolīgums”). ĀKK valstis un Eiropas Kopiena un tās dalībvalstis Luksemburgā 2005. gada 25. jūnijā parakstīja nolīgumu, ar ko groza Kotonū nolīgumu. Saskaņā ar tā 93. panta 3. punktu grozītais Kotonū nolīgums stājās spēkā 2008. gada 1. jūlijā pēc tam, kad tā pārskatīto redakciju ratificēja Eiropas Kopiena un tās dalībvalstis, un divas trešdaļas ĀKK valstu. ĀKK valstis un Eiropas Savienība 2010. gada 22. jūnijā Vagadugu parakstīja nolīgumu, ar kuru otro reizi groza Kotonū nolīgumu, kas provizoriski tiek piemērots no 2010. gada 31. oktobra. Ar 2013. gada 25. februāra vēstuli, kas ar Eiropas Savienības Padomes Ģenerālsekretariāta starpniecību tika nosūtīta ES Augstajai pārstāvei un Komisijas priekšsēdētāja vietniecei Ketrinai Eštonei un ĀKK un ES Padomes priekšsēdētājam, Somālijas Federatīvās Republikas ārlietu un starptautiskās sadarbības ministrs Fawzia Yusuf Adam kungs saskaņā ar nolīguma 94. panta noteikumiem oficiāli lūdza novērotāja statusu un pēc tam atļauju pievienoties Kotonū nolīgumam. Eiropas Savienībai būtu jāsniedz labvēlīga atbilde uz šo lūgumu, kas būtu jāapstiprina ar kopīgās ĀKK un ES Ministru padomes oficiālu lēmumu tās sanāksmē Briselē 2013. gada 6. un 7. jūnijā. Eiropas Parlaments tiks informēts saskaņā ar Līguma par Eiropas Savienības darbību 218. panta 10. punktu. Tādēļ Komisija ierosina Padomei pieņemt pievienoto priekšlikumu par ES nostāju attiecībā uz Somālijas Federatīvās Republikas statusu saistībā ar grozīto Kotonū nolīgumu. 2013/0145 (NLE) Priekšlikums PADOMES LĒMUMS par nostāju, kas Eiropas Savienībai jāieņem ĀKK un ES Ministru padomē attiecībā uz Somālijas Federatīvās Republikas statusu saistībā ar Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses EIROPAS SAVIENĪBAS PADOME, ņemot vērā Līgumu par Eiropas Savienības darbību, un jo īpaši tā 217. pantu saistībā ar 218. panta 9. punktu, ņemot vērā Eiropas Komisijas priekšlikumu, tā kā: (1) Partnerattiecību nolīgums starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā[1] un pirmo reizi grozīts Luksemburgā 2005. gada 25. jūnijā[2] (turpmāk “Kotonū nolīgums”), saskaņā ar tā 93. panta 3. punktu stājās spēkā 2008. gada 1. jūlijā. Kotonū nolīgums otro reizi tika grozīts Vagadugu 2010. gada 22. jūnijā[3]. Otrais grozījums Kotonū nolīgumā provizoriski tiek piemērots no 2010. gada 31. oktobra[4]. (2) Kotonū nolīguma 94. pantā ir noteikts, ka jebkuri valstu pievienošanās pieteikumi ir jāiesniedz un jāapstiprina ĀKK un ES Ministru padomei. (3) Somālijas Federatīvā Republika 2013. gada 25. februārī iesniedza pievienošanās pieteikumu saskaņā ar Kotonū nolīguma 94. pantu. (4) Eiropas Savienībai būtu jāapstiprina ĀKK un ES Ministru padomes lēmums atļaut Somālijas pievienošanos, Somālijas Federatīvajai būtu jādeponē pievienošanās akts Eiropas Savienības Padomes Ģenerālsekretariātam un ĀKK valstu sekretariātam, kas ir šā nolīguma depozitāri. (5) Tādēļ ir lietderīgi formulēt nostāju, kas ES ir jāieņem ĀKK un ES Ministru padomē, IR PIEŅĒMUSI ŠO LĒMUMU. Vienīgais pants Eiropas Savienības nostāja ĀKK un ES Ministru padomē attiecībā uz Somālijas Federatīvās Republikas lūgumu piešķirt novērotāja statusu un pēc tam atļauju pievienoties Kotonū nolīgumam, kas grozīts Luksemburgā un Vagadugu, ir pieņemt šo lūgumu atbilstoši šā lēmuma pielikumā pievienotā ĀKK un ES Ministru padomes lēmuma projekta nosacījumiem. Par formālām un nelielām izmaiņām pievienotajā ĀKK un ES Ministru padomes lēmuma projektā var vienoties, nepieprasot izdarīt grozījumus šajā lēmumā. Briselē, Padomes vārdā— priekšsēdētājs PIELIKUMS Projekts ĀKK un ES Ministru padomes Lēmums Nr. …/…. (…gada…) par Somālijas Federatīvās Republikas novērotāja statusu un turpmāko pievienošanos Partnerattiecību nolīgumam starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses ĀKK UN ES MINISTRU PADOME, ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā[5], pirmo reizi grozīts Luksemburgā 2005. gada 25. jūnijā[6] un otro reizi grozīts Vagadugu 2010. gada 22. jūnijā[7] (turpmāk “Kotonū nolīgums”), un jo īpaši tā 94. pantu, ņemot vērā ĀKK un ES Ministru padomes 2005. gada 8. marta Lēmumu Nr. 1/2005 par ĀKK un ES Ministru padomes Reglamenta pieņemšanu[8] un jo īpaši tā 8. panta 2. punktu, tā kā: (1) Kotonū nolīgums saskaņā ar tā 93. panta 3. punktu stājās spēkā 2008. gada 1. jūlijā. Pirmo reizi tas tika grozīts Luksemburgā 2005. gada 25. jūnijā un otro reizi – Vagadugu 2010. gada 22. jūnijā. Otro reizi grozītais nolīgums provizoriski tiek piemērots no 2010. gada 31. oktobra[9]. (2) Kotonū nolīguma 94. pantā ir noteikts, ka jebkuri valstu pievienošanās pieteikumi ir jāiesniedz un jāapstiprina ĀKK un ES Ministru padomei. (3) Somālijas Federatīvā Republika 2013. gada 25. februārī iesniedza lūgumu piešķirt novērotāja statusu un pēc tam atļauju pievienoties saskaņā ar Kotonū nolīguma 94. pantu. (4) Somālijas Federatīvās Republikas līdz šim datumam ir jādeponē pievienošanās akts Kotonū nolīguma depozitāriem, proti, Eiropas Savienības Padomes Ģenerālsekretariātam un ĀKK valstu sekretariātam, IR PIEŅĒMUSI ŠO LĒMUMU. 1. pants Pievienošanās un novērotāja statusa pieteikuma apstiprināšana Ar šo tiek apstiprināts Somālijas Federatīvās Republikas pieteikums, lai pievienotos Partnerattiecību nolīgumam starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā, pirmo reizi grozīts Luksemburgā 2005. gada 25. jūnijā un otro reizi grozīts Vagadugu 2010. gada 21. jūnijā. Pirms minētā datuma Somālijas Federatīvā Republika pievienošanās aktu deponē nolīguma depozitāriem, proti, Eiropas Savienības Padomes Ģenerālsekretariātam un ĀKK valstu sekretariātam. Līdz pievienošanās brīdim Somālijas Federatīvā Republika var piedalīties Padomes sesijās kā novērotāja. 2. pants Stāšanās spēkā Šis lēmums stājas spēkā nākamajā dienā pēc tā pieņemšanas. (Vieta un datums) ĀKK un ES Ministru padomes vārdā— priekšsēdētājs [1] OV L 317, 15.12.2000., 3. lpp. [2] Nolīgums, ar kuru groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (OV L 209, 11.8.2005., 27. lpp.). [3] Nolīgums, ar kuru otro reizi groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un pirmo reizi grozīts Luksemburgā 2005. gada 25. jūnijā (OV L 287, 4.11.2010., 3. lpp.). [4] ĀKK un ES Ministru padomes 2010. gada 21. jūnija Lēmums Nr. 2/2010, OV L 287, 4.11.2010., 68. lpp. [5] OV L 317, 15.12.2000., 3. lpp. [6] Nolīgums, ar kuru groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (OV L 209, 11.8.2005., 27. lpp.). [7] Nolīgums, ar kuru otro reizi groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un pirmo reizi grozīts Luksemburgā 2005. gada 25. jūnijā (OV L 287, 4.11.2010., 3. lpp.). [8] OV L 95, 14.4.2005., 44. lpp. [9] ĀKK un ES Ministru padomes 2010. gada 21. jūnija Lēmums Nr. 2/2010, OV L 287, 4.11.2010., 68. lpp.